30.4.2020.

HRVATSKI JEZIK

Razmislite djeco i recite koje pice susrećete svakodnevno u vašoj blizini.

Sigurno niste zaboravili malu pticu, koju često viđate oko svojih domova, a zove se vrabac pokućarac.

Što mislite odakle joj naziv pokućarac?

Otvorite RB iz Hrvatskog jezika na str.120.i riješite 1. zadatak (nemojte čitati tekst).

Sada pročitajte tekst o vrapcu i riješite 3. zadatak. Jeste li pročitali književni tekst ili znanstveni tekst?

Za kraj imate jedan zadatak koji ćete riješiti u pisanku iz Hrvatskog jezika.

Vi ste imali jedan zadatak iz Prirode i društva – istražiti i zapisati važne, znanstvene podatke o jednoj ptici po vašem izboru. Moram priznati da ste zadatak uspješno riješili i da sam i ja puno naučila. Sada ćete potražiti imenice, glagole i pridjeve u tom tekstu i napisati ih. Na taj način napravit ćemo jednu pripremu (stvoriti rječnik) koji će nam koristiti za opis ptice koji ćemo raditi sljedeći tjedan. Naravno, ako se sjetite još nekih riječi (imenica, glagola, pridjeva) kojima bi opisali pticu koju ste istraživali, slobodno ih možete dopisati.

PLAN PLOČE 30.4.2020.

Opis ptice

IMENICE:

PRIDJEVI:

GLAGOLI:

MATEMATIKA

Na prošlom satu Matematike upoznali ste geometrijske likove – pravokutnik i kvadrat.

Riješili ste zadatke u udžbenika na str. 81. (uz slike pravokutnika i kvadrata).

Ako ste bili uspješni vaša rješenja su sljedeća:

1. Kut kod vrha A, B, C i D je pravi kut.
2. Ovo je pravokutnik jer ima 4 prava kuta.
3. Duljine dužina pravokutnika MNOP su sve jednake i iznose 27-28 mm.
4. Kvadrat je pravokutnik kojemu su sve četiri stranice jednake duljine.

Sada pogledajte 1 . zadatak na str. 81. i riješite ga.

Kada ste izmjerili duljine dužina pravokutnika koje ga omeđuju zaključujete da su dužine AB i CD jednake i njihova duljina je 5 cm. Dužine AD i CD su također jednake i njihova duljina je 3 cm.

Sada riješite 2. zadatak i upišite matematičkim znakovima >, < ili =.

Otvorite RB str. 78.i 79. Riješite zadatke. Ako neki zadatak ne razumiješ ili ne znaš riješiti preskoči ga. Riješene zadatke pošalji mi na pregled u ponedjeljak, 4.5.2020. Sretno!

PRIRODA I DRUŠTVO

Mi upoznajemo čovjekovo tijelo. Naučili smo po čemu se čovjek razlikuje od drugih živih bića (on je misaono biće).

Upoznali smo organe koji sudjeluju u kretanju tijela ( to su naše kosti i mišići). Znamo da je ljudsko tijelo složene građe. Na tijelu razlikujemo glavne dijelove tijela koji su građeni od organa. Svaki organ u tijelu obavlja neku zadaću ( npr. oči - gledamo, uši –slušamo, kosti i mišići – krećemo se i td.). Organi se svojim radom dopunjavaju i čine skladnu cjelinu koja se zove organizam

Danas će te malo istraživati.

Riješite zadatke iz RB na str. 78., 79. i 6. zadatak na str. 80. Još bolje ćete upoznati svoje organe za kretanje. Zadatke **nije potrebno** poslati na kontrolu. Ne zaboravite vježbati! Vježbom i pravilnom prehranom doprinosimo zdravlju. Sretno!